smcproject/ml-wiki-sentences huggingface dataset:
യൌ (2017) സുഡാനി ഫ്രം നൈജീരിയ (2018) സംവിധായകനായി അഞ്ചു സുന്ദരികൾ (2013) സഹ നിർമാതാവായി ചന്ദ്രേട്ടൻ എവിടെയാ (2015) കലി (2016) സുഡാനി ഫ്രം നൈജീരിയ (2018) അവലംബം ↑ http://www.mangalam.com/news/detail/116555-latest-news-script-writer-shyam-pushkaran-turns-director.html ↑ http://www.doolnews.com/22-female-kottayam-is-bold-film-review-malayalam-news-285.html ↑ ↑ https://www.manoramaonline.com/movies/movie-reviews/2018/05/04/ee-ma-yau-malayalam-movie-review-lijo-jose-pellissery-chemban-vinod-vinayakan.html ↑ http://www.mathrubhumi.com/movies-music/news/sudani-from-nigeria-zakariya-sameer-thahir-shyju-khalid-soubin-shahir-samuel-abiola-robinson-1.2708283 ↑ https://www.madhyamam.com/movies/movies-news/malayalam/sudani-nigeria-cannes-movie-news/2018/apr/28/475863 ↑ http://www.deepika.com/feature/Feature_Details.aspx?newscode=13641 feature_cat=cat19 പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഷൈജു ഖാലിദ്
ഷൈബാനി രാജവംശം ഇംഗ്ലീഷ് വിലാസം https://ml.wikipedia.org/wiki/Shaybanid_Dynasty
പതിനാറ്, പതിനേഴ് നൂറ്റാണ്ടുകളിൽ ട്രാൻസോക്ഷ്യാനയിലെ ബുഖാറ ഖാനേറ്റിലും (1505-1598) ഖ്വാറസം ഖാനേറ്റിലും (1511-1695) സിബിർ ഖാനേറ്റിലും (1563-1598) ഭരണം നടത്തിയിരുന്ന ഉസ്‌ബെക് രാജവംശമാണ് ഷിബാനി അഥവാ ഷായ്‌ബാനി രാജവംശം .
തിമൂറി സാമ്രാജ്യത്തെ നിഷ്പ്രഭമാക്കിയാണ് ഷിബാനികൾ ട്രാൻസോക്ഷ്യാനയിൽ അധികാരമുറപ്പിച്ചത്.
ചെങ്കിസ് ഖാന്റെ പൗത്രനായ ഷായ്‌ബാൻ അഥവാ ഷിബാന്റെ പരമ്പരയിൽപ്പെടുന്നവരാണ് ഷിബാനികൾ.
ചരിത്രം മുഹമ്മദ് ഷൈബാനി ഖാൻ
1428 മുതൽ 1468 വരെ ഷിബാനികളുടെ നേതാവായിരുന്ന അബുൾ-ഖായ്‌ർ ഖാൻ, വിഘടിച്ചു നിന്നിരുന്ന ഉസ്ബെക് വംശങ്ങളെ ഒരുമിപ്പിച്ച് ആദ്യം ട്യൂമെൻ നഗരത്തിനും തുറ നദിക്കും അടുത്തുള്ള പ്രദേശങ്ങളിൽ (ഇന്ന് റഷ്യയിൽ കസാഖ്സ്താനു വടക്ക്) ആധിപത്യം സ്ഥാപിക്കുകയും തുടർന്ന് അധികാരം സിർ ദര്യ പ്രദേശത്തേക്ക് വ്യാപിപ്പിക്കുകയും ചെയ്തു.
1430/31-ൽ അബുൽ ഖായ്‌ർ, അറാളിന് തെക്കുള്ള ഖോറെസ്മിയ പിടിച്ചടക്കി.
തുട്ര്ന്നുള്ള വർഷങ്ങളിൽ തെക്കുള്ള തിമൂറി പ്രദേശങ്ങളിലേക്ക് ഇവർ ആക്രമണങ്ങൾ അഴിച്ചുവിട്ടു.
പതിനഞ്ചാം നൂറ്റാണ്ടോടെ ഷിബാനികളുടെ ഒരു ശാഖ തെക്കോട്ട് ട്രാൻസോക്ഷ്യാനയിലെത്തുകയും തിമൂറികളെ തുരത്തി അധികാരം സ്ഥാപിക്കുകയും ചെയ്തു.
അബുൾ-ഖായ്‌ർ ഖാന്റെ പൗത്രനും 1500 മുതൽ 1510 വരെ ഭരണത്തിലിരുന്ന മുഹമ്മദ് ഷായ്‌ബനി ഖാന്റെ പേരിൽ നിന്നാണ് ഈ രാജവംശത്തിന് ഷിബാനി/ഷയ്‌ബാനി രാജവംശം എന്ന പേര് വന്നത്.
(ഷൈബാനി ഖാൻ എന്ന പേരിൽ മാത്രമായാണ് മുഹമ്മദ് ഷൈബാനി ഖാൻ പിൽക്കാലത്ത് അറിയപ്പെടുന്നത്).
ഇദ്ദേഹം തിമൂറികളിൽ നിന്ന് സമർഖണ്ഡ് , ഹെറാത്ത് , ബുഖാറ തുടങ്ങിയ നഗരങ്ങളുടെ നിയന്ത്രണം കൈയടക്കുകയും ട്രാൻസോക്ഷ്യാന പൂർണ്ണമായും കൈപ്പിടിയിലാക്കുകയും ഷൈബാനി സാമ്രാജ്യത്തിന് തുടക്കം കുറിക്കുകയും ചെയ്തു.
1504-ൽ കുറേ കിഴക്കുള്ള ഫർഘാന ഷൈബാനികളുടെ നിയന്ത്രണത്തിലായി.
തിമൂറികളുടെ പിൻഗാമിയും മുഗൾവംശസ്ഥാപകനുമായ ബാബറെയാണ് ഷൈബാനികൾ ഇവിടെ പരാജയപ്പെടുത്തിയത്.
ഇതിനെത്തുടർന്ന് തെക്കോട്ടു നീങ്ങിയ ഇവർ അമു ദര്യ കടന്ന് ഇറാനിയൻ പീഠഭൂമിയിലേക്കെത്തി.
1507-ൽ ഹെറാത്ത് ഉസ്ബെക്കുകളുടെ നിയന്ത്രണത്തിലായി.
മുൻ ഹെറാത്തി ഉദ്യോഗസ്ഥരെ തത്സ്ഥാനത്തുതന്നെ നിയമിച്ച് ജനജീവിതം സാധാരണഗതിയിൽ തുടരാൻ അനുവദിക്കുകയും നഗരവാസികളിൽ നിന്നും കരം മാത്രം പിരിക്കുകയും ചെയ്തു.
ഷൈബാനികളുടെ മാതൃകാപരമായ ഈ പെരുമാറ്റം, മറ്റു പല നഗരങ്ങളേയ്യും ഹെറാത്തിന്റെ വഴിക്ക് ഉസ്ബെക്കുകൾക്ക് കീഴ്പ്പെടാൻ പേരണ നൽകി.
അങ്ങനെ ഉസ്ബെക് സാമ്രാജ്യം ഇറാനിലേക്ക് വിജയകരമായി പ്രവേശിച്ചു .
എന്നാൽ ഉസ്ബെക്കുകളുടെ ഈ മുന്നേറ്റം സഫവി സാമ്രാജ്യത്തിന്റെ സ്ഥാപകനായിരുന്ന ഷാ ഇസ്മാ ഈൽ ഒന്നാമൻ തടഞ്ഞു.
1510-ൽ മാർവിനടുത്തുവച്ചു നടന്ന ഒരു യുദ്ധത്തിൽ ഇദ്ദേഹം, ഷായ്ബാനി ഖാനെ പരാജയപ്പെടുത്തി, ഉസ്ബെക്കുകളെ ട്രാൻസോക്ഷ്യാനയിലേക്ക് തുരത്തുകയും ഹെറാത്ത് സഫവികൾ കൈയടക്കുകയും ചെയ്തു .
ഈ യുദ്ധത്തിൽ മുഹമ്മദ് ഷൈബാനി ഖാൻ മരണമടഞ്ഞു.
1511-ൽ ഉസ്ബെക്കുകളും സഫവികളും ഒരു ഉടമ്പടിയിലെത്തുകയും ഇതനുസരിച്ച് അമു ദര്യ നദി അതിർത്തിയായി പരസ്പരം അംഗീകരിക്കുകയും ചെയ്തു.
എങ്കിലും പരസ്പരമുള്ള ആക്രമണങ്ങൾക്ക് ഈ ഉടമ്പടിക്കും അന്ത്യം വരുത്താനായില്ല .
ഷൈബാനി ഖാന്റെ മരണത്തെത്തുടർന്ന് അദ്ദേഹത്തിന്റെ ബന്ധുക്കൾ സാമ്രാജ്യത്തിന്റെ ഭരണം തുടർന്നു.
പിന്നീട് ഇവരുടെ പിൻ‌ഗാമികൾ 1598 വരെ ബുഖാറയിലും, 1695 വരെ ഖ്വാറസമിലും (ഖീവ), 1598 വരെ സിബിറിലും ഭരണം നടത്തിയിരുന്നു.
ചഗതായ് തുർക്കി ഭാഷയുടെ പ്രോൽസാഹകനായിരുന്ന ഷൈബാനി ഖാന്റെ ഭരണകാലത്താണ് പ്രശസ്തനായ കവി, അലി ഷേർ നവായ് (1441-1501) ആദ്യത്തെ തുർക്കി ഭാഷാലിപിയുണ്ടാക്കുന്നത്.
ഷേർഷാഹ് സയ്യിദ് ഇംഗ്ലീഷ് വിലാസം https://ml.wikipedia.org/wiki/Shershah_Syed
ഒരു പാകിസ്ഥാൻ വൈദ്യനും സർജനുമായ ഷേർഷാഹ് സയ്യിദ് (ജനനം: മാർച്ച് 26, 1953) 2010 പാകിസ്ഥാൻ വെള്ളപ്പൊക്കത്തിന് ഇരയായവർക്ക് അടിയന്തര വൈദ്യസഹായം നൽകുന്നതിൽ പങ്കാളിയായിരുന്നു.
2007 മുതൽ 2010 വരെ പാകിസ്ഥാനിലെ സൊസൈറ്റി ഓഫ് ഒബ്സ്റ്റട്രിക്ക്‌സ് ആൻഡ് ഗൈനക്കോളജിസ്റ്റ്സ് പ്രസിഡന്റായിരുന്നു അദ്ദേഹം.
ഇന്റർനാഷണൽ സൊസൈറ്റി ഓഫ് ഫിസ്റ്റുല സർജൻസ് ഇപ്പോഴത്തെ പ്രസിഡന്റാണ് അദ്ദേഹം (ഐസോഫ്സ്) അവലംബം
ഷൈനാമോൾ ഇംഗ്ലീഷ് വിലാസം https://ml.wikipedia.org/wiki/Shainamol
ആലുവ യിലെ സാധാരണ മുസ്ലിം കുടുംബത്തിൽ ജനിച്ച് സിവിൽ സർവീസിലേക്കെത്തിയ വനിതയാണ് ഷൈനാമോൾ ഐ എ എസ് .
കൊല്ലം , മലപ്പുറം എന്നീ ജില്ലകളിൽ  കളക്ടർ ആയിരുന്നു , .
മുബൈ യുടെ ചരിത്രത്തിലെ മൂന്നാമത്തെ മലയാളി കളക്ടറും , രണ്ടാമത്തെ മലയാളി വനിതാ കളക്ടറും ആയ ഷൈല ഐ എ എസ് സഹോദരിയാണ് .
ഐ.എ.എസുകാരിയായി ഹിമാചൽപ്രദേശി ലായിരുന്നു ആദ്യ നിയമനം.
കുളു വിൽ അഡീഷനൽ കലക്ടറും ഷിംല യിൽ അഡീഷനൽ ഡെപ്യൂട്ടി കമീഷണറുമായി അഞ്ചു വർഷത്തോളം സേവനം അനുഷ്‌ഠിച്ചു .
തുടർന്ന് ജന്മനാട്ടിൽ തിരിച്ചെത്തി  എംപ്ലേയ്മെൻറ് ആൻഡ് ട്രെയ്നിങ് വകുപ്പിൻറെയും നിർമിതികേന്ദ്രം ഹൗസിങ് ബോർഡ് എന്നിവയുടെയും ഡയറക്ടർ പദവികൾ ഒന്നരവർഷത്തോളം വഹിച്ചു.
കേവലം ഒരു പോസ്റ്റ് ഓഫിസിൻറെ റോളിൽനിന്ന് എംപ്ലോയ്മെൻറ് ആൻഡ് ട്രെയ്നിങ് വകുപ്പിനെ മാറ്റിയെടുത്തത് ദേശീയതലത്തിൽതന്നെ ശ്രദ്ധനേടി.
നിയുക്തി എന്നപേരിൽ സംഘടിപ്പിച്ച തൊഴിൽമേളയിൽ 15,000 പേർക്കാണ് ആയിരത്തോളം സ്വകാര്യ സംരംഭകർ സ്ഥിരം തൊഴിൽ നൽകിയത്.
കേരളത്തിൽ അഞ്ചിടത്തായാണ് തൊഴിൽമേള  സംഘടിപ്പിച്ചത്.
ഇപ്പോൾ വർഷാവർഷം അത് തടസ്സമില്ലാതെ നടന്നുവരുന്നു.
ഇതിനായി പ്രത്യേക സോഫ്റ്റ്  വെയറും വികസിപ്പിച്ചു.
കെ.എസ്.ഐ.ഡിയെ നൈപുണ്യ വികസനപദ്ധതിയിലൂടെ പുനരുജ്ജീവിപ്പിക്കാനും കഴിഞ്ഞു.
ആദിസർഗ എന്ന പേരിൽ അട്ടപ്പാടി യിലെ ആദിവാസി യുവാക്കൾക്കായി തൊഴിൽപരിശീലന പദ്ധതികൊണ്ടുവന്നു  .
കൊല്ലം കലക്ടറായത്തെി അവിടെ അവിടെ എൻറെ കൊല്ലം എന്നപേരിൽ ബഹുജന പങ്കാളിത്തത്തോടെയുള്ള സമഗ്രവികസന, മാലിന്യനിർമാർജ്ജന പദ്ധതി നടപ്പാക്കി.
ഇതിൻറെതന്നെ ഭാഗമായി സ്നേഹപൂർവം കൊല്ലം എന്ന പരിപാടിയിലൂടെ ചെന്നൈ പ്രളയ  ദുരിതബാധിതർക്ക് 25 ലക്ഷം രൂപ സമാഹരിച്ചുനൽകി .
പരവൂർ പുറ്റിങ്ങൽ ക്ഷേത്രവെടിക്കെട്ട് ദുരന്ത ത്തിനു  ശേഷമാണു കൊല്ലം ജില്ലാ കലക്ടറെ  ജനം  ശ്രദ്ധിച്ചു തുടങ്ങിയത്.
ജില്ലാ ഭരണകൂടം അനുമതി നിഷേധിച്ചിട്ടും പൊലീസിൻെറ കാവലിൽ വെടിക്കെട്ട് നടന്നതെങ്ങനെ എന്ന് അവരുടെ ചോദ്യത്തിന് കൃത്യമായ മറുപടി ലഭിച്ചതുമില്ല .
അവലംബം ↑ ↑ ↑ ↑ ↑ {{ cite web }} : zero width space character in | title= at position 13 ( help )
ഷൈനി അഹൂജ ഇംഗ്ലീഷ് വിലാസം https://ml.wikipedia.org/wiki/Shiney_Ahuja
ബോളിവുഡിലെ ഒരു  പ്രമുഖ നടനാണ് ഷൈനി അഹൂജ (ജനനം മേയ് 15 , 1975 ).
അദ്ദേഹത്തിന്റെ പിതാവ ഒരു സൈനിക ഉദ്ദ്യോഗസ്ഥനായിരുന്നു.
ഡെഹ്‌റാഡൂണിലാണ് അഹൂജ ജനിച്ചത്.
ജീവചരിത്രം സിനിമജീവിതം
2004 ൽ നിർമ്മിച്ച് 2005 ൽ ഇറങ്ങിയ ഹസാരോം ഖ്വായിഷേൻ ഐസി എന്ന സിനിമയാണ് ആദ്യ സിനിമ.
അദ്ദേഹത്തിന്റെ ഈ സിനിമയിലെ അഭിനയത്തിന് ഒരു പാട് നല്ല അഭിപ്രായങ്ങൾ ലഭിച്ചിരുന്നു.
മികച്ച പുതുമുഖ നടനുള്ള 2006 ലെ ഫിലും ഫെയർ അവാർ‌ഡും ഈ ചിത്രത്തിലെ അഭിനത്തിന്  അദ്ദേഹത്തിന് ലഭിച്ചു.
പക്ഷേ അദ്ദേഹത്തിനെ പ്രശസ്തനാക്കിയ ചിത്രം മഹേഷ് ഭട്ടിന്റെ ഗാംങ്സ്റ്റർ എന്ന 2006 ൽ ഇറങ്ങിയ ചിത്രമായിരുന്നു.
ആ വർഷം തന്നെ  പിന്നീട് ഇറങ്ങിയ വോ ലംഹേ എന്ന ചിത്രവും നല്ല പ്രസിദ്ധി നേടി.
ഈ ചിത്രം 1970 കളിലെ നായിക നടിയായിരുന്ന പർവീൺ ബാബിയും ബോളിവുഡ് സംവിധായകനുമായ മഹേഷ് ഭട്ടും തമ്മിലുള്ള പ്രണയകഥയെ അടിസ്ഥാനമാക്കിയുള്ളതായിരുന്നു.
2007 ലെ ഷൈനി ശിൽപ്പ ഷെട്ടിയോടൊപ്പം അഭിനയിച്ച ചിത്രമായ ലൈഫ് ഇൻ അ മെട്രോ എന്ന ചിത്രം ഒരു നല്ല വിജയചിത്രമായിരുന്നു.
പിന്നീട് ഇറങ്ങിയ ബൂൽ ബുലൈയ്യ എന്ന ചിത്രവും ഒരു വൻ‌വിജയമായിരുന്നു.
ഷൈനി അഹൂജ തന്റെ പഠനം പൂർത്തിയാക്കിയത് ഡെൽഹിയിലെ ആർമി പബ്ലിക് സ്കൂളിലായിരുന്നു .
അദ്ദേഹം ആദ്യ വിദ്യാഭ്യാസം പൂർത്തിയാക്കിയത് റാഞ്ചിയിലായിരുന്നു .
2009 ജൂൺ 15-ന്‌ പീഡിപ്പിച്ചു എന്ന വീട്ടുവേലക്കാരിയുടെ പരാതിയെത്തുടർന്ന് അഹൂജയെ മുംബൈ പോലീസ് അറസ്റ്റ് ചെയ്തു .
അവാർഡുകൾ 2006: സ്ക്രീൻ അവാർഡ് : മികച്ച പുതുമുഖം 2006: സീ അവാർഡ് : മികച്ച പുതുമുഖ : ഹസാരോം ഖ്വായിഷേൻ ഐസി 2006: ഐഫ അവാർഡ് : മികച്ച പുതുമുഖം - ഹസാരോം ഖ്വായിഷേൻ ഐസി 2006: സ്റ്റാർഡസ്റ്റ് അവാർഡ് : മികച്ച പുതുമുഖം - ഹസാരോം ഖ്വായിഷേൻ ഐസി 2007: ഐഫ അവാർഡ് : മികച്ച നടൻ ക്രിട്ടിക്സ് അവാർഡ് - ഗാംങ്സ്റ്റർ 2007: സാമൂഹിക യുവ അവാർഡ് - ഗാങ്സ്റ്റർ 2008: കലാകാർ  അവാർഡ് : മികച്ച നടൻ - ഖോയ ഖോയ ചാന്ദ് അഭിനയിച്ച ചിത്രങ്ങൾ ചിത്രം വർഷൻ വേഷം കുറിപ്പുകൾ ഹസാരോം ഖ്വായിഷേൻ ഐസി 2005 Vikram Malhotra Winner , Best Debut Award from Filmfare, Zee, Screen, Iffwa, Stardust Sins' 2005 Father William കരം 2005 ACP Wagh Pratap Singh അതിഥി താരം Kal: Yesterday and Tomorrow 2005 തരുൺ ഹക്സർ ഗാങ്സ്റ്റർ 2006 ദയ ശങ്കർ Winner , 2007: IIFA Awards: Best Actor (Critics) ,Society young achiever's Award 2007, Filmfare best actor in negetive role ഫണ 2006 സൂരജ് അഹൂജ അതിഥി താരം സിന്ദഹി റോക്സ് 2006 വോ ലംഹേ 2006 ആദിത്യ ഗരേവാൾ ലൈഫ് ഇൻ അ മെട്രോ 2007 Akash ബൂൽ ബുലൈയ്യ 2007 സിദ്ദാർഥ് ഖോയ ഖോയ ചാന്ദ് 2007 Zaffar Winner , Best actor Kalakar award 2008 ഹൈജാക്ക് 2008 വിക്രം മദാൻ ഹർ പൽ 2008 അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Shiny Ahuja
സ്‌ഫിയർ-എക്‌സ് (ബഹിരാകാശ ദൂരദർശിനി)
ഏകദേശം 450 ദശലക്ഷം താരാപഥങ്ങളുടെ ഇൻഫ്രാറെഡ് സ്പെക്ട്രത്തെ വിശകലനം ചെയ്യാനായി ഇൻഫ്രാറെഡ് തരംഗങ്ങൾ ഉപയോഗിച്ച് ആകാശ നിരീക്ഷണം നടത്തുന്ന ബഹിരാകാശ  ദൂരദർശിനിയാണ് സ്‌ഫിയർ-എക്‌സ് (Spectro-Photometer for the History of the Universe, Epoch of Reionization, and Ices Explorer - SPHEREx)' .
2023 ഡിസംബറിലായിരിക്കും ഈ ദൗത്യം വിക്ഷേപിക്കുക.
കാലിഫോർണിയ ഇൻസ്റ്റിറ്റ്യൂട്ട് ഓഫ് ടെക്നോളജിയിലെ ജെയിംസ് ബോക്കാണ് മിഷൻ ഡയറക്ടർ.
25 മാസത്തെ ദൗത്യത്തിൽ ആകാശത്തെ മുഴുവൻ നാല് തവണ മാപ്പ് ചെയ്യുവാൻ സാധിക്കുന്ന ലീനിയർ വേരിയബിൾ ഫിൽട്ടറാണ് ഇതിന്റെ  സാങ്കേതികമായ അടിസ്ഥാനം.
വൈദ്യുതകാന്തിക വികിരണം ഉപയോഗപ്പെടുത്തി തരംഗദൈർഘ്യത്തിന്റെ വർദ്ധനവിന് ആനുപാതികമായി താരാപഥങ്ങളെ തരംതിരിക്കുകയും, ഏകദേശം 450 ദശലക്ഷം താരാപഥങ്ങളെ ഗാലക്സി ടെംപ്ലേറ്റുകളുടെ ഒരു ലൈബ്രറിയിലേക്ക് ചേർക്കുകയും ചെയ്യും.
ഇതുവഴി പ്രപഞ്ചത്തിന്റെ ആദ്യകാല വികാസത്തിന്റെ കാരണവും, ഗാലക്സികളുടെ ഉത്ഭവവും ചരിത്രവും വിശദീകരിക്കാൻ കഴിയുമെന്നും പ്രതീക്ഷിക്കപ്പെടുന്നു.
ഇതും കാണുക ട്രാൻസിറ്റിംഗ് എക്സോപ്ലാനറ്റ് സർവേ സാറ്റലൈറ്റ് (ടെസ്സ്) അയോണോസ്ഫെറിക് കണക്ഷൻ എക്സ്പ്ലോറർ (ഐക്കൺ) അവലംബം
സ്‌ട്രോബിലാന്തസ് കലോസ ഇംഗ്ലീഷ് വിലാസം https://ml.wikipedia.org/wiki/Strobilanthes_callosa
ഇന്ത്യയുടെ പടിഞ്ഞാറൻ തീരത്തുള്ള പശ്ചിമഘട്ടത്തിലെ താഴ്ന്ന കുന്നുകളിൽ പ്രധാനമായും കാണപ്പെടുന്ന ഒരു കുറ്റിച്ചെടിയാണ് സ്ട്രോബിലാന്തസ് കാലോസ നീസ് (പര്യായപദം: കാർവിയ കലോസ (നീസ്) ബ്രെമെക് ) .
അതിന്റെ ഹിന്ദി ഭാഷയിലെ പേര് മറുഡോണ (मरुआदोना) എന്നാണ്.
ഇത് മധ്യപ്രദേശ് സംസ്ഥാനത്തും ഈ പേരിൽ അറിയപ്പെടുന്നു.
മഹാരാഷ്ട്ര സംസ്ഥാനത്തിൽ മറാത്തി ഭാഷയിലും മറ്റ് പ്രാദേശിക ഭാഷകളിലും അയൽ സംസ്ഥാനമായ കർണാടകയിലും ഈ കുറ്റിച്ചെടി പ്രാദേശികമായി കർവി എന്നറിയപ്പെടുന്നു.
ചിലപ്പോൾ ഇംഗ്ലീഷിൽ karvy എന്ന് ഉച്ചരിക്കുന്നു.
19-ആം നൂറ്റാണ്ടിൽ നീസ് ആദ്യമായി ശാസ്ത്രീയമായി വിവരിച്ച സ്ട്രോബിലാന്തസ് ജനുസ്സിൽ പെട്ടതാണ് ഈ കുറ്റിച്ചെടി.
ഈ ജനുസ്സിൽ ഏകദേശം 350 സ്പീഷീസുകളുണ്ട്.
ഇതിൽ 46 എണ്ണമെങ്കിലും ഇന്ത്യയിൽ കാണപ്പെടുന്നു.
ഈ ഇനങ്ങളിൽ ഭൂരിഭാഗവും  വാർഷികം മുതൽ 16 വർഷം വരെ പൂക്കുന്ന പരിവൃത്തി വ്യത്യാസപ്പെടുന്ന തരത്തിൽ അസാധാരണമായ പൂവിടുന്ന സ്വഭാവം കാണിക്കുന്നു.
ദേശീയ തലത്തിൽ ഏത് ചെടിയാണ് പൂവിടുന്നത് എന്നതിനെ കുറിച്ച് പലപ്പോഴും ആശയക്കുഴപ്പം ഉണ്ടാകാറുണ്ട്.
അവലംബം പുറംകണ്ണികൾ Picture Search for: "Strobilanthes callosus" on "flickr".
Picture Search for: "Karvi" (local name for "Strobilanthes callosus") on "flickr".
It includes lot of other photos and some or many of other flowers Picture Search for: "Karvy" (local name for "Strobilanthes callosus") on "flickr".
It includes lot of other photos and some or many of other flowers Photo of hikers standing in Karvy or Strobilanthes callosus forest with shrubs higher than themselves when the bushes are budding pink (Lavender) just before flowering in the eight year Archived 2019-01-25 at the Wayback Machine .
, Archived 2012-02-23 at the Wayback Machine .
The karvy truth Archived 2012-02-23 at the Wayback Machine .
; By Vikas Hotwani; September 14, 2008; Mumbai Mirror ; mumbaimirror.com
സ്‌പൊണ്ടേനിയസ് ഹ്യുമൺ കംബസ്റ്റൺ ഇംഗ്ലീഷ് വിലാസം https://ml.wikipedia.org/wiki/Spontaneous_human_combustion
ബാഹ്യസ്രോതസ്സുകളില്ലാതെ ജീവനുള്ള മനുഷ്യരുടെ ശരീരത്തിൽ സ്വയം അഗ്നിബാധയുണ്ടാകുന്ന അപൂർവ്വ രോഗമാണ് സ്പൊണ്ടേനിയസ് ഹ്യുമൺ കംബസ്റ്റൺ (spontaneous human combustion - SHC).
1995 വരെ 300 വർഷത്തിൽ, ഇത്തരത്തിലുള്ള ഇരുന്നൂറോളം സംഭവങ്ങൾ വൈദ്യശാസ്ത്രത്തിൽ റിപ്പോർട്ട് ചെയ്യപ്പെട്ടിട്ടുണ്ട്.
ശരീരത്തിന്റെ ചില പ്രത്യേകതകൾ മുതൽ പ്രകൃത്യതീത ശക്തിയെന്നു വരെ വിശദീകരണങ്ങളുണ്ടെങ്കിലും അവസ്ഥയ്ക്ക് എന്താണ് കാരണമെന്ന് ഇനിയും വ്യക്തമായി കണ്ടു പിടിച്ചിട്ടില്ല.
ആയുർവേദ വിധികൾ
'അഗ്‌നിവിസർപ്പം' എന്നാണ് ആയുർവേദത്തിൽ ഇതിന് പറയുന്നത്.
ഒരു മാസത്തെ കൃത്യമായ ചികിത്സയിലൂടെ രോഗം പൂർണമായും മാറ്റാനാകുമെന്ന് ആയുർവേദ ഡോക്ടർമാർ അഭിപ്രായപ്പെടുന്നു.
ശരീരം തീക്കനൽപോലെ ചൂടാകുന്നതാകും രോഗത്തിന്റെ തുടക്കം, പിന്നീട് ചർമ്മം തീപ്പൊള്ളലേറ്റനിലയിലേക്ക് മാറുമെന്നും ആയുർവേദ വിദഗ്ദ്ധർ പറയുന്നു.
സ്‌മൃതി പരുത്തിക്കാട്
മലയാള ദൃശ്യമാധ്യമരംഗത്ത് പ്രവൃത്തിക്കുന്ന ഒരു പത്രപ്രവർത്തകയും വാർത്ത അവതാരകയും ആണ് സ്മൃതി പരത്തിക്കാട് .
സാഹിത്യകാരനും പത്രപ്രവർത്തകനുമായ സിദ്ധാർത്ഥൻ പരുത്തിക്കാടിൻ്റെയും കോളേജ് അധ്യാപികയായിരുന്ന സരസ്വതിയുടെയും രണ്ട് പെൺകുട്ടികളിൽ ഒരാളാണ് സ്മൃതി.
മലയാളത്തിലെ ദൃശ്യമാധ്യമ രംഗത്ത് തൻ്റേതായ വ്യക്തിമുദ്ര  പതിപ്പിച്ച സ്ത്രീ സാന്നിദ്ധ്യമാണ്.
പത്രപ്രവർത്തകനും എഴുതുന്നുകാരനുമായ എൻ.കെ ഭൂപേഷ് ആണ് ജീവിതപങ്കാളി.
അഗ്നിവേശ് മകനാണ്.
സ്‌ട്രാറ്റജിക് പെട്രോളിയം റിസർവ് (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/Strategic_Petroleum_Reserve_(India)
അത്യാവശ്യഘട്ടങ്ങളിൽ ഉപയോഗിക്കാനായി ഇന്ത്യ രൂപകൽപ്പന ചെയ്തിരിക്കുന്ന പെട്രോളിയത്തിന്റെ ശേഖരമാണ് സ്‌ട്രാറ്റജിക് പെട്രോളിയം റിസർവ് ( Indian Strategic Petroleum Reserve) (ISPR).
രാജ്യത്തിന് 10 ദിവസത്തേക്ക് ആവശ്യമായ 50 ലക്ഷം ടൺ ക്രൂഡ് എണ്ണ സംഭരിക്കുകയാണ് ലക്ഷ്യം.
ഇന്ത്യൻ സ്‌ട്രാറ്റജിക് പെട്രോളിയം റിസർവ്‌സ് ലിമിറ്റഡിനാണ് ഇതിന്റെ ചുമതല.
എളുപ്പത്തിൽ എണ്ണശുദ്ധീകരണശാലകളിൽ എത്തിക്കത്തക്ക വിധത്തിൽ അവയുടെ അടുത്തായി മംഗലാപുരം , വിശാഖപട്ടണം , ഉഡുപ്പിക്ക് അടുത്തുള്ള പാഡൂർ എന്നിവിടങ്ങളിലാണ് ഇവ സ്ഥിതിചെയ്യുന്നത്.
എന്തെങ്കിലും തടസ്സമുണ്ടായാൽ നേരിടാനുള്ള ഇപ്പോൾ നിലവിലുള്ള കാര്യങ്ങൾക്ക് പുറമെയാണിവ.
വിശാഖപട്ടണം (1.33 എം.എം.ടി.), മംഗലാപുരം (1.5 എം.എം.ടി.), പാഡൂർ (2.5 എം.എം.ടി.) എന്നീ മൂന്നു കേന്ദ്രങ്ങളിലായി ആകെ 5.33 എം.എം.ടി. അസംസ്‌കൃത എണ്ണ ശേഖരിക്കാനുള്ള കേന്ദ്രമാണ് ഇന്ത്യൻ തന്ത്രപ്രധാന പെട്രോളിയം ശേഖരം ലിമിറ്റഡ് (ഐ.എസ്.പി.ആർ.എൽ.) വ്യാപനം
അടുത്തപടിയായി മറ്റു നാലിടങ്ങളിൽ കൂടി ഇത്തരം സംഭരണികൾ തുടങ്ങാൻ ഇന്ത്യയ്ക്ക് പദ്ധതികളുണ്ട്.
രാജസ്ഥാനിലെ ബികാനീർ, ഗുജറാത്തിലെ രാജ്കോട്ട് , കർണ്ണാടകത്തിലെ പാദൂർ, ഒഡിസയിലെ ജാജ്പൂർ ജില്ല എന്നിവയാണവ.
പാദൂരിലെ റിസർവ്
പാഡൂരിലെ എസ്.പി.ആർ. കേന്ദ്രം 0.625 ദശലക്ഷം മെട്രിക് ടൺ(എം.എം.ടി.) ശേഖരണ വ്യാപ്തിയുള്ള നാല് അറകളോടുകൂടിയ, ഭൂമിക്കടിയിലുള്ള പാറകൾക്കിടയിലെ ഗുഹയാണ്.
വൈദേശിക ദേശീയ എണ്ണക്കമ്പനികൾ വഴി കർണാടക പാഡൂരിലെ പാഡൂർ തന്ത്രപ്രധാന പെട്രോളിയം ശേഖരം (എസ്.പി.ആർ.) നിറയ്ക്കുന്നതിനു പ്രധാനമന്ത്രിയുടെ അധ്യക്ഷതയിൽ ചേർന്ന കേന്ദ്രമന്ത്രിസഭാ യോഗം 2018 നവംബറിൽ അനുമതി നൽകി.
കേന്ദ്രഗവൺമെന്റിന്റെ ബജറ്റ് വിഹിതം കുറച്ചുകൊണ്ടുവരുന്നതിനാണ് പി.പി.പി. മാതൃകയിൽ ഈ എസ്.പി.ആർ. നിറയ്ക്കാനുള്ള പദ്ധതി.
പെർദയിലെ റിസർവ്
20 മീറ്റർ വീതിയും 30 മീറ്റർ ആഴവും 6.6 കിലോമീറ്റർ നീളവുമുള്ള ഭൂഗർഭ അറയാണ് പെർദയിലേത്.
ഇവിടെ 15 ലക്ഷം ടാൻ ക്രൂഡ് എണ്ണ ശേഖരിക്കാൻ കഴിയും.
ലോകത്തിലെ സ്‌ട്രാറ്റജിക് പെട്രോളിയം റിസർവുകൾ പുറാത്തേക്കുള്ള കണ്ണികൾ ISPRL website അവലംബം
സ്‌പെൻസർ വെൽസ് ഇംഗ്ലീഷ് വിലാസം https://ml.wikipedia.org/wiki/Spencer_Wells
സ്പെൻസർ വെൽസ് (ജനനം: 1969 ഏപ്രിൽ 6 ) ലോകപ്രശസ്തനായ ജനിതക, നരവംശ ശാസ്ത്രജ്ഞനും നാഷണൽ ജിയോഗ്രാഫിക് സൊസൈറ്റിയുടെ അന്വേഷണ സഞ്ചാരിയുമാണ്‌.
ജീനോഗ്രാഫിക് പ്രൊജക്റ്റിന്റെ തലവനാണ് അദ്ദേഹം.
1969 ഏപ്രിൽ 6ൻ അമേരിക്കൻ ഐക്യനാടുകളിലെ ജോർജ്ജിയയിൽ ജനിച്ചു.
അദ്ദേഹം, ടെക്സാസിലെ ലുബോക്കിലാണ്‌ വളർന്നത്.
16ആം വയസ്സിൽ അദ്ദേഹം കലാലയ വിദ്യാഭ്യാസം ആരംഭിച്ചു.
1988-ൽ ഓസ്റ്റിനിലെ ടെക്സാസ് സർ‌വ്വകലാശാലയിൽ നിന്ന് ജീവശാസ്ത്രത്തിൽ ബി.എസ്. ബിരുദം സമ്പാദിച്ചു.
ഇതേ വിഷയത്തിൽ തന്നെ 1994-ൽ ഹാർ‌വാഡിൽ നിന്ന് ഡൊക്ടറേറ്റ് നേടി.
അതിനു ശേഷം നാലുവർഷക്കാലം സ്റ്റാൻഫോറ്ഡ് സർ‌വകലാശാലയിൽ പോസ്റ്റ് ഡോക്ടറൽ ഫെലോ ആയി ഗവേഷണം നടത്തി.
പിന്നീട് ഓക്സ്ഫോഡ് സർ‌വ്വകലാശാലയിൽ 99 മുതൽ 2000 വരെ ഗവേഷണത്തിലേർപ്പെട്ടു.
സ്‌പോട്ട്‌ലൈറ്റ്‌
ഓസ്കാർ പുരസ്കാരം നേടിയ ലോക പ്രശസ്തമായ ഒരു ചലച്ചിത്രമാണ് സ്പോട്ട് ലൈറ്റ് .
ടോം മെക്കാർത്തിയാണ് സംവിധായകൻ..
2015 ലാണ് ഈ അമേരിക്കൻ ചലചിത്രം റിലീസ് ചെയ്തത്.
സ്‌ട്രേഞ്ചേഴ്‌സ്: ദ സ്റ്റോറി ഓഫ് എ മദർ ആൻഡ് ഡോട്ടർ ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ഡിസംബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Strangers:_The_Story_of_a_Mother_and_Daughter
ഒരു അമേരിക്കൻ ടെലിവിഷൻ ചലച്ചിത്രമാണ് സ്‌ട്രേഞ്ചേഴ്‌സ്: ദി സ്റ്റോറി ഓഫ് എ മദർ ആൻഡ് ഡോട്ടർ .
1979 മെയ് 13-ന് സിബിഎസ്-ൽ ഇത് സംപ്രേക്ഷണം ചെയ്തു.
മിൽട്ടൺ കാറ്റ്‌സെലാസാണ് ഈ സിനിമ സംവിധാനം ചെയ്തത്.
ബെറ്റി ഡേവിസ്, ജെന റൗലാൻഡ്‌സ് എന്നിവരാണ് ഈ ചലച്ചിത്രത്തിലെ പ്രധാന അഭിനേതാക്കൾ.
മിനിസീരീസ്/സിനിമ യിലെ മികച്ച നായികയ്ക്കുള്ള എമ്മി അവാർഡ്  ഈ സിനിമയിലെ അഭിനയത്തിന് ബെറ്റി ഡേവിസിന് ലഭിച്ചു.
20 വർഷത്തെ വേർപിരിയലിനുശേഷം മകൾ അബിഗെയ്‌ലുമായി (ജെന റൗലാൻഡ്‌സ്) വീണ്ടും ഒന്നിക്കുന്ന ന്യൂ ഇംഗ്ലണ്ട് വിധവയായ ലൂസി മേസണായി ബെറ്റ് ഡേവിസ് അഭിനയിക്കുന്നു.
മകൾക്ക് കാൻസർ ഉണ്ടെന്ന് കണ്ടെത്തിയപ്പോൾ രണ്ട് സ്ത്രീകളും തങ്ങളുടെ ബന്ധം നന്നാക്കാൻ ശ്രമിക്കുന്നു.
ഫോർഡ് റെയ്‌നി, ഡൊണാൾഡ് മോഫറ്റ്, വിറ്റ് ബിസൽ, റോയൽ ഡാനോ എന്നിവരും ഇതിൽ അഭിനയിക്കുന്നു.
കലാകാരന്മാർ ലൂസി മേസണായി ബെറ്റി ഡേവിസ് അബിഗെയ്ൽ മേസണായി ജെന റോളണ്ട്സ് മിസ്റ്റർ മീച്ചമായി ഫോർഡ് റെയ്‌നി വാലി ബോൾ ആയി ഡൊണാൾഡ് മൊഫറ്റ് ഡോ. ഹെൻറി ബ്ലോഡ്‌ജെറ്റായി വിറ്റ് ബിസ്സൽ മിസ്റ്റർ വില്ലിസായി റോയൽ ഡാനോ മിസിസ് ബ്രൈറ്റണായി കേറ്റ് റൈൽ External links Strangers: The Story of a Mother and Daughter ഇന്റർനെറ്റ് മൂവി ഡാറ്റാബേസിൽ
സ്‌ട്രൈഗ ഇൻഡിക്ക ഇംഗ്ലീഷ് വിലാസം https://ml.wikipedia.org/wiki/Striga_indica ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇന്ത്യയിൽ കണ്ടുവരുന്ന പ്രത്യേകതരം കള്ളിമുൾച്ചെടിയായ യുഫോർബിയ ആന്റിക്വൊയോറത്തിന്റെ വേരുകളിൽ വളരുന്ന ഒരു പരാദസസ്യമാണ് സ്ട്രൈഗ ഇൻഡിക്ക ( ശാസ്ത്രീയനാമം : Striga indica ) .
2013-ലാണ് ഈ സസ്യം കണ്ടെത്തപ്പെട്ടത്.
ദക്ഷിണാഫ്രിക്കയിൽ കാണപ്പെടുന്ന സ്‌ട്രൈഗ ബാത്തിലോട്ടി എന്ന സസ്യവുമായി പുതുതായി കണ്ടെത്തിയ സസ്യത്തിന് സാദൃശ്യമുണ്ടെന്ന് മനസ്സിലാക്കിയശേഷം നടത്തിയ പഠനത്തിലാണ് ഇത് പുതിയ സ്പീഷീസാണെന്ന് തിരിച്ചറിഞ്ഞത്.
പശ്ചിമഘട്ടത്തിൽ തമിഴ്നാട് സംസ്ഥാനത്തുള്ള മധുക്കരൈ കുന്നുകളിൽ നിന്നാണ് ഈ പരാദസസ്യത്തെ കണ്ടെത്തിയത്.
40 സസ്യങ്ങൾ മാത്രമാണ് പരാദസസ്യകുടുംബമായ 'ഒറോബാങ്കഷിയേ' യിലെ സ്‌ട്രൈഗ ജീനസ്സിലുള്ളത്.
ഇതിൽ മുപ്പത്തിരണ്ടെണ്ണം ദക്ഷിണാഫ്രിക്കയിലും ആറെണ്ണം ഇന്ത്യയിലും രണ്ടെണ്ണം അറേബ്യൻ ഉപദ്വീപിലുമാണ് വളരുന്നത്.
ഇന്ത്യയിലുള്ള ആറ് പരാദസസ്യങ്ങളിൽ നാലെണ്ണം ദക്ഷിണാഫ്രിക്കയിലും കാണപ്പെടുന്നുണ്ട്.
1861 ന് മുമ്പാണ് സ്ട്രൈഗ ഇൻഡിക്ക ഒഴികെയുള്ള പരാദസസ്യങ്ങളെയെല്ലാം കണ്ടെത്തിയത്.
ഇത് ഫലകചലനസിദ്ധാന്തത്തിന്റെ തെളിവായി കണക്കാക്കപ്പെടുന്നു.
പുറത്തേയ്ക്കുള്ള കണ്ണികൾ ഓൺലൈൻ ലൈബ്രറി അവലംബം
സ്‌നോർക്കെലിംഗ് ഫിജിക്ക് സമീപമുള്ള പവിഴപ്പുറ്റിലെ പവിഴങ്ങൾക്കിടയിൽ ഒരു സ്നോർക്കലർ
വെള്ളത്തിനടിയിൽ ശ്വസിക്കാൻ ഒരു ട്യൂബ് ഉപയോഗിച്ചുകൊണ്ടുള്ള നീന്തലാണ് സ്നോർക്കെലിംഗ് .
തെളിഞ്ഞതും ശാന്തവുമായ സമുദ്രങ്ങളിൽ സ്‌നോർക്കെലിംഗ് വളരെ ജനപ്രിയമായ ഒരു വിനോദമാണ്.
സ്കൂബ ഡൈവിംഗിന് ആവശ്യമായ സങ്കീർണ്ണമായ ഉപകരണങ്ങളും പരിശീലനവും ഇല്ലാതെ പ്രകൃതിദത്തമായ അന്തരീക്ഷത്തിൽ വെള്ളത്തിനടിയിലുള്ള ലോകത്തെ കാണാൻസ്‌നോർക്കെലിംഗ് ആളുകളെ അനുവദിക്കുന്നു.
സാധാരണയായി, ആളുകൾ സമുദ്രനിരപ്പിൽ നിന്ന് 4 മീറ്റർ (13 അടി) ആഴത്തിൽ വരെ ആഴമില്ലാത്ത പാറകളിൽ സ്നോർക്കൽ ചെയ്യുന്നു.
ആഴത്തിലുള്ള ജലാശയങ്ങളും സ്‌നോർക്കലർമാർക്ക് പര്യവേക്ഷണം ചെയ്യാനാകും.
എന്നിരുന്നാലും, ആഴത്തിലുള്ള പാറകൾ കാണാൻ, ഒരു സ്നോർക്കലർ അവരുടെ ശ്വാസം പിടിച്ച് പാറയിലേക്ക് ഇറങ്ങിച്ചെല്ലണം.
ആഴമില്ലാത്ത വാട്ടർ സ്‌നോർക്കെലിംഗിനേക്കാൾ കൂടുതൽ നൈപുണ്യവും ശാരീരികക്ഷമതയും ഇത്തരത്തിലുള്ള സ്‌നോർക്കെലിംഗിന് ആവശ്യമാണ്.
ആഴമില്ലാത്ത വാട്ടർ സ്‌നോർക്കെലിംഗിനേക്കാൾ അപകടകരമാണിത്.
സ്‌നോർക്കെലർമാർ മൂന്ന് അടിസ്ഥാന ഉപകരണങ്ങൾ ഉപയോഗിക്കുന്നു ഒരു സ്നോർക്കൽ: വെള്ളത്തിനടിയിലായിരിക്കുമ്പോൾ സ്നോർക്കർമാർക്ക് ശ്വസിക്കാൻ കഴിയുന്ന ഒരു വളഞ്ഞ പ്ലാസ്റ്റിക് ട്യൂബ് മാസ്ക്.
സ്നോർക്കെലിംഗ് മാസ്കുകൾ: മൂക്കിനെയും മുഖത്തെയും സംരക്ഷിക്കുന്നു.
കൂടാതെ സ്നോർക്കർമാരെ വെള്ളത്തിനടിയിൽ കാണാൻ അനുവദിക്കുന്നു.
ഡൈവിംഗ് ഫിനുകൾ: നീന്തൽ എളുപ്പമാക്കുന്നതിന് സ്നോർക്കർമാർ കാലിൽ ഇവ ധരിക്കുന്നു.
ആഴത്തിലുള്ള തലങ്ങളിലേക്ക് നീങ്ങുന്നത് എളുപ്പമാക്കുന്നതിന് ഫ്രീ ഡൈവേഴ്‌സും അവ ഉപയോഗിക്കുന്നു.
സ്നോർക്കലർമാർ മാസ്കുകൾ ഉപയോഗിക്കുന്നതിനാൽ വെള്ളത്തിനടിയിലുള്ള ലോകം കാണാനാകും.
മത്സ്യം, പവിഴപ്പുറ്റുകൾ, മറ്റ് തരത്തിലുള്ള സമുദ്രജീവികൾ എന്നിവ കാണാൻ ഇത് അവരെ അനുവദിക്കുന്നു.
സ്വതന്ത്ര തൊഴിലാളി യൂണിയൻ
1957 മെയ് അഞ്ച് - അന്നാണ് കേരളാ സ്റ്റേറ്റ് സ്വതന്ത്ര തൊഴിലാളി യൂണിയൻ സംസ്ഥാനകമ്മിറ്റി രൂപംകാണ്ടത്.
കോഴിക്കോട് വലിയങ്ങാടിയിലെ സ്വതന്ത്ര കൈവണ്ടിതൊഴിലാളി യൂണിയൻ ഓഫീസിൽവെച്ച് സംഘടന ജനിക്കുമ്പോൾ കൊട്ടും കുരവയുമുണ്ടായില്ല.
ഒരു മഹാദൗത്യം ഏറ്റെടുക്കാൻ അവിടെ സന്നിഹിതരായവരൊക്കെ പ്രതിജ്ഞയെടുത്തിരുന്നു.1957 ൽ പ്രവത്തനം തുടങ്ങിയ സംഘടന ഇന്ന് വളർന്നു 42  ഫെഡറേഷനുകളിലായി ഇന്ത്യ ഒട്ടാകെ ലക്ഷകണക്കിന് അംഗങ്ങളുള്ള ഒരു മഹത്തായ സംഘടനയായത് .
തൊഴിൽ രംഗത്തെ ചൂഷണം ഒഴിവാക്കി എല്ലാ തൊഴിലാളികൾക്കും ആനുകൂല്യങ്ങൾ നേടികൊടുക്കുവാനും മെച്ചപ്പെട്ട തൊഴിൽ സാഹചര്യം ഉണ്ടാകുവാനും സംഘടനക്ക് കഴിഞ്ഞു വിവിധ ഫെഡറേഷനുകൾ
● സ്റ്റേറ്റ് കൺസ്ട്രക്ഷൻ വർക്കേഴ്‌സ് യൂണിയൻ
● കേരള സ്റ്റേറ്റ് കുക്കിംങ്ങ് വർക്കേർസ് യൂനിയൻ(KSCWU)
●മോട്ടോർ ആൻഡ് എഞ്ചിനീയറിംഗ് വർക്കേഴ്‌സ് യൂണിയൻ
●കേരള കർഷക തൊഴിലാളി ഫെഡറേഷൻ
● സ്റ്റേറ്റ് ഹെഡ്ലോഡ് ആൻഡ് ജനറൽ വർക്കേഴ്‌സ് യൂണിയൻ
● തയ്യൽ തൊഴിലാളി യൂണിയൻ
● കേരള ആർട്ടിസന്റ്‌സ് സ്‌കിൽഡ് ആൻഡ് ജനറൽ വർക്കേഴ്‌സ് യൂണിയൻ
● സ്വതന്ത്ര മത്സ്യ തൊഴിലാളി യൂണിയൻ
● മത്സ്യ വിതരണ തൊഴിലാളി യൂണിയൻ
● റിയൽ എസ്റ്റേറ്റ് വർക്കേഴ്‌സ് യൂണിയൻ
● പാരമ്പര്യ കളരി മർമ്മ നാട്ടു വൈദ്യ ഫെഡറേഷൻ
● ദേശീയ ഗ്രാമീണ തൊഴിലുറപ്പ് പദ്ധതി തൊഴിലാളി യൂണിയൻ
● ന്യൂസ് പേപ്പർ ഏജന്റ് ആൻഡ് തൊഴിലാളി യൂണിയൻ
● അംഗണവടി വർക്കേഴ്‌സ് ആൻഡ് ഹെൽപ്പേഴ്‌സ് ഓർഗനൈസേഷൻ
● ആശ വർക്കേഴ്‌സ് യൂണിയൻ
● ഇന്നോവെറ്റിവ് മാർക്കറ്റിംഗ് ആൻഡ് വർക്കേഴ്‌സ് യൂണിയൻ
സ്വതന്ത്ര ഭാരതം (പത്രം)
സ്വാതന്ത്ര്യ സമര കാലത്ത്(1942 - 43) മാതൃഭൂമിയുടെ ബോംബെ പ്രതിനിധിയായിരുന്ന വി.എ. കേശവൻ നായർ ആരംഭിച്ച് പ്രവർത്തിപ്പിച്ചിരുന്ന അണ്ടർഗ്രൗണ്ട് പത്രമായിരുന്നു സ്വതന്ത്ര ഭാരതം .
മാതൃഭൂമി മാനേജരായിരുന്ന എൻ. കൃഷ്ണൻ നായരായിരുന്നു ഈ പേര് നിർദേശിച്ചത്.
ഒരു ചെറിയ അച്ചടി യന്ത്രം ഈ ആവശ്യത്തിന് വിട്ടു കൊടുക്കുകയും ചെയ്തു.
വാരികയായിട്ടായിരുന്നു സ്വതന്ത്ര ഭാരതം പുറത്തു വന്നത്.
പിന്നീട് എൻ.വി. കൃഷ്ണവാരിയരുടെ നേതൃത്വത്തിൽ പുറത്തിറങ്ങി.
കോൺഗ്രസിലെ തീവ്രവാദഭാഗത്തിന്റെ പത്രമായിരുന്നു ഇത്.
സ്വതന്ത്രഭാരതം ഒളിവിൽനിന്നു പ്രസിദ്ധീകരിക്കുന്ന ചുമതലയോടെ ആയിരുന്നു എൻ.വി.യുടെ വിപ്ളവപ്രവർത്തനങ്ങൾക്ക് തുടക്കം.
1942 ൽ അധ്യാപക  ജോലി രാജിവെച്ചാണ് ഒളിവിൽ 'സ്വതന്ത്രഭാരതം' പത്രം പ്രസിദ്ധപ്പെടുത്തിയത്.
റബ്ബർറോളർവെച്ച് അമർത്തി ഉരുട്ടി കോപ്പിയെടുക്കുന്ന ആ പത്രത്തിന്റെ റിപ്പോർട്ടറും എഡിറ്ററും അച്ചുനിരത്തുകാരനും പ്രിൻററും വിതരണക്കാരനും എല്ലാം എൻ.വി. ഒരാളായിരുന്നു.
ഉറവിടമെവിടെയെന്നറിയാതിരിക്കാൻ ഓടുന്ന തീവണ്ടിയിലെ കക്കൂസിലിരുന്നാണ് പലപ്പോഴും അച്ചടിച്ചത്.
പോലീസ് പിന്നാലെ ഉള്ളതിനാൽ അച്ചും റോളറും ബെഡ്ഡും ഭാണ്ഡംകെട്ടി സ്വയം ചുമന്ന് രായ്ക്കുരാമാനം നിത്യേന അച്ചടികേന്ദ്രം മാറ്റുമായിരുന്നു.
ഇതു പിന്നീട് നിരോധിക്കുകയുണ്ടായി.
സ്വാതന്ത്ര ഭാരതം പത്രിക കേസ്
സ്വാതന്ത്ര്യ സമരത്തെ പിന്തുണക്കുന്ന മറ്റുള്ള പത്രങ്ങളെല്ലാം നിന്നു പോവുകയോ അടപ്പിക്കുകയോ ചെയ്തു.
പക്ഷേ സ്വതന്ത്ര ഭാരത പത്രിക നാട്ടിലുടനീളം വ്യാപിച്ചു.
സർക്കാരിനെതിരെയുള്ള കവിതകളും ലേഖനങ്ങളുമാണ് ഇതിൽ പ്രധാനമായി പ്രസിദ്ധീകരിക്കപ്പെട്ടത്.
സഞ്ജയന്റെ നിരവധി കവിതകളും ലേഖനങ്ങളും ഇതിലൂടെ പുറത്തു വന്നു.
ബ്രിട്ടീഷ് സർക്കാരിനു "സ്വതന്ത്ര ഭാരതം" ഒരു തലവേദന തന്നെ സൃഷ്ടിച്ചു കുടകിൽ വെച്ച് ഈ പ്രസ്സിന്റെ അച്ചുകൂടവും പത്ര താളുകളും നശിപ്പിക്കുകയും നേതാക്കൻ മാരെ അറസ്റ്റ് ചെയ്യുകയും ചെയ്തു.
പക്ഷേ  ഈ പത്രികയുടെ അടുത്ത ലക്കവും പുറത്തിറങ്ങി.
പോലീസ് വ്യാപക തിരച്ചിൽ ആരംഭിച്ചു.
അതിനെത്തുടർന്ന് അച്ചുകൂടം കുടകിൽ നിന്ന് മാഹിയിലേക്ക് മാറ്റാൻ ആലോചിച്ചു.
മാറ്റുന്നതിന് മുൻപ് രഹസ്യ യോഗത്തിൽ അച്ചുകൂടം കീഴരിയൂരിൽ സൂക്ഷിക്കാൻ തീരുമാനമായി.
അവലംബം ↑ ↑ ↑ {{ cite journal }} : | access-date= requires | url= ( help ) ↑ ↑ {{ cite web }} : External link in | website= ( help )
സ്വതന്ത്ര മത്സ്യങ്ങൾ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2018 നവംബർ മുതൽ തുടരുന്നു.
സ്വാഭാവിക ആവാസവ്യവസ്ഥയിൽ കാണപ്പെടുന്ന(നദി, കുളം,കായൽ,കടൽ,പുഴ,തോട്,ആറ്..മുതലായവ)മത്സ്യങ്ങളാണ് സ്വതന്ത്ര മത്സ്യങ്ങൾ എന്നതുകൊണ്ട് അർത്ഥമാക്കുന്നത്.